Nieuport Nighthawk

Konstruksjon og utvikling

Nieuport & General Aircraft Co. Ltd. ble stiftet 16. november 1916 for å bygge det franske Nieuport fly på lisens. I løpet av 1917 ble Henry Folland ansatt som sjefkonstruktør, og selskapet begynte å bygge egne typer, det første var et Nieuport&mbsp;B.N.1 jagerfly (betegnelsen B.N. viser til British Nieuport). Det fløy første gang tidlig i 1918.
For å bygge et jagerfly til erstatning for Sopwith Snipe= som RAF brukte satte Air Ministry opp spesifikasjoner for et en-seters jagerfly utstyrt med en ABC Dragonfly motor. Dette var en stjernemotor under utvikling som var ment å yte  340 hk mens den veide bare 272 kg og på grunnlag av dette ble den bestilt for produksjon i et større antall. Flyet var også forutsatt å kunne operere fra hangarskip, men dette var av sekundær betydning.
For å møte disse krav konstruerte Folland sin Nighthawk, en dobbeltdekker med to sittebrønner. En første ordre ble gitt for 150 Nighthawk i august 1918, lenge før prototypen eller flyklare motorer var tilgjengelige, mens den første prototype fløy i april eller mai 1919. Nå var det kart at Dragonfly-motoren hadde alvorlige problemer, var utsatt for ekstrem overoppheting, høyt brennstoff-forbruk og alvorlig vibrasjon9 i sr4tr. 
Hvis motoren virket som den skulle, viste Nighthawk fremragende ytelse, men i september 1919 ble det tilslutt bestemt at Dragonfly ikke kunne reddes og  motorprogrammet ble kansellert, selv om det på,denne tid var byget og levert 1 147 motorer.
Sytti Nighthawks ble ferdigstilt av Nieuport og Gloucestershire Aircraft Company, Men ytterligere 54 flyskrog uten motor var bygget . Et mindre antall Nighthawks med Dragonfly motorer ble levert til Royal Aeronautical Establishment (R.A.E.) på Farnborough, men de ble ikke tatt i bruk.

Operativ historie

Nieuport bygde et sportsfly, L.C.1 (Land Commercial) Nighthawk  som ble sivilt registerert som K-151 og presentert 21. juni  1919 på første etterkrigs 
Aerial Derby på Hendon. Ytterligere en Nighthawk prototype (H8553) ble utstyrt med en pongtong og ble testet for maritimt bruk ved Isle of Grain i 1920. I et forgjeves forsøk på å sortere ut problemene med Dragonfly-motoren ble fire Nighthawks holdt tilbake av R.A.E. for eksperimenter i 1920–21. Videre ble to K-151 konvertert til en to-seter med en ny cockpit montert foran pilotens og de ble sendt til India og Malaya i 1920 på en salgspromotion-tur. Etter å ha gjennomført en «avisflyvning» fra Bombay til Poona i februar 1920 og levert aviser ble demonstrasjonsflyet solgt til India i september 1920.
En ny sivil Nighthawk, (registrert G-EAJY) ble igjen modifisert til to-seter og vingespennet redusert med to fot. Det ble det fløyet til det årlige Aerial Derby i 1920 hvor det fikk en fjerdeplass med en gjennomsnittsfart på 132,67 mph (213,51 km/t). Etter at det deltok på nytt i 1921 ble flyet solgt til en privat eier. En mye mer modifisert Nighthawk kom i 1920 og fikk navnet Goshawk . Det var  mer strømlinjeformet med avrundede vingetipper og en mer innelukket motor. Under testing oppnådde Goshawk en gjennomsnittsfart på 166,5 mph (268,0 km/t), en britsk rekord den gang. Den 12. juli 1921 ble Goshawk ødelagt da Harry Hawker havarerte under øvelse for Aerial Derby i 1921.

Gloster varianter

Nieuport & General stengte fabrikken i august 1920 og rettighetene til å bygge Nighthawk ble kjøpt av Gloster Aircraft Company, som også ansatte  Folland som sjefkonstruktør. Gloster fortsatte å bygge flere varianter av Nighthawk, brukte komponenter av Nighthawk som selskapet hadde kjøpt fra Nieuport & General. Den nye flytypen fikk navnet Gloster Mars.